**Dôvodová správa**

1. **Všeobecná časť**

Návrh zákona, ktorým sa dopĺňa zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení zákona č. 431/2021 Z. z. predkladá na rokovanie poslanec Národnej rady Slovenskej republiky ...

Cieľom návrhu zákona je upraviť výzvu, ktorá bude môcť obsahovať kritériá, ktoré sa budú vyhodnocovať vo viacerých kolách.

Návrh zákona je v súlade s Ústavou Slovenskej republiky, ústavnými zákonmi, s nálezmi Ústavného súdu Slovenskej republiky, inými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.

Návrh zákona nemá vplyv na rozpočet verejnej správy, sociálne vplyvy, vplyvy na životné prostredie, vplyvy na manželstvo, rodičovstvo a rodinu a na služby verejnej správy pre občana ani na podnikateľské prostredie, a má pozitívny vplyv na informatizáciu spoločnosti.

Deň nadobudnutia účinnosti zákona sa navrhuje na 1. mája 2022.

**B. Osobitná časť**

**K čl. I**

K bodu 1

Legislatívno technická úprava vzhľadom na bod 2.

K bodu 2

Navrhuje sa upraviť aj projektovú výzvu. Projektová výzva bude obsahovať kritériá na hodnotenia žiadosti o prostriedky a poradie alebo váha ich dôležitosti rozdelené na viaceré časti hodnotenia; žiadosť o prostriedky, ktorá nesplní podmienky prvej časti hodnotenia sa nehodnotí v ďalšej časti hodnotenia. Ostatné náležitosti výzvy podľa § 15 budú platiť rovnako aj na túto výzvu.

K Čl. II

Navrhuje sa účinnosť návrhu zákona, a to 1. mája 2022.